Samuel Camplenius

**Samuel Camplenius** eques (vulgo *Samuel de Champlain,* sed nomine nativo *Samuel Champlain*; 13 Augusti (vel antea) 1574—25 Decembris 1635) fuit navigator, cartographus, adumbrator, miles, explorator, geographus, ethnologus, legatus, et annalium scriptor Francicus. Novam Franciam et Urbs Quebecum die 3 Iulii 1608 condidit, unde pater Novae Franciae appellabatur. Magni momenti in historia Canadae est quia primam veram litoris tabulam fecit et colonias deducendas curavit.
[thumb|Adumbratio [scalpturae "Deffaite des Yroquois au Lac de Champlain," in eius *Voyages* (1613).]]
[thumb|Depictio opinabilis, a [Theophilus Hamel|Theophilo Hamel (1870), post adumbrationem a Ducornet (d. 1856), post picturam Michaelis Partifelli d'Emery (d. 1650) a Balthasare Moncornet (d. 1668).]]

Camplenius adolescens Americam Septentrionalem anno 1603 sub aegide avunculi Francisci Gravé Du Pont explorare coepit. Camplenius a 1604 ad 1607 fuit particeps explorationis et colonizationis Portus Regalis Acadiae, primae coloniae Europaeae stabiles ad septentriones Floridae (1605). Tum, anno 1608, coloniam Francicam quae nunc est Urbs Quebecum constituit. Camplenius fuit primus Europaeus qui Magnos Lacus exploravit et descripsit, et chartas suorum itinerum relationesque vitae cum indigenis et Francicis qui inter eos habitabant protulit. Coniunctiones cum montanis loci et Innu constituit et deinde cum aliis procul in occidente (Flumen Ottavia, Lacus Nipissing, Sinus Georgianus), Algonquinis, et Huronibus gentis Wendat, atque auxilium in bellis contra Iroquesios dare constituit.

Rex Ludovicus XIII anno 1620 Camplenium explorare desistere, Quebecum redire, et se ad civitatem administrandam dicare iussit. Camplenius omnino sed sine nomine rito Gubernator Novae Franciae meruit; titulum proprium ob eius statum non nobilem fortasse possidere non potuit. Societates mercatorias constituit quae bona, praecipue pelles, ad Franciam misit, et auctum Novae Franciae in valle Fluminis Sancti Laurentii usque ad mortem anno 1635 curavit.

Commemoratur Camplenius pater Novae Franciae paterque Acadiae. Praeterea, multi loci, viae, et structurae in America Septentrionali boreorientali eius nomen ferunt, vel monumenta suae memoriae dicata habent, quorum notabilissimum est Lacus Camplenii, qui finem Novi Eboraci septentrionalis et Montis Viridis varicat, aliquantulum trans finem in Canadam patentem. Anno 1609, expeditionem secundum Fluvium Richelaeum duxit, lacumque longum et angustum inter Montes Virides hodierni civitatis Montis Viridis et Montes Adirondacos hodierni Novi Eboraci situm exploravit; quem ex se appellavit ut primus Europaeus qui eum in tabulis rettulit et descripsit. 

## Scripta 
[thumb|Testamentum anno 1635 scriptum et in [Archivum Nationale (Francia)|Archivo Nationali Lutetiae servatum ]]
Haec opera a Champlain scripta fuisse habentur:
* c. 1602 : ''Brief Discours des choses plus remarquables que Sammuel Champlain de Brouage a reconneues aux Indes Occidentalles au voiage qu'il en a faict en icettes en l'année 1599 et en l'année 1601, comme ensuite* in C.-H. Laverdière, ed., *Oeuvres de Champlain* vol. 1 (Quebeci, 1870) Textus Versio Anglica 1859
* 1603 : 
* 1612 : 
* 1613 : 
* 1619 : 
* 1632 (cum aliis auctoribus) : 

## Notae 
## Bibliographia 
; Editiones operum
* 1870 : C.-H. Laverdière, ed., *Oeuvres de Champlain*. 2a ed. 5 voll. Quebeci: Desbarats Recensio interretialis apud *Project Gutenberg* 
* 1907 : W. L. Grant, ed., *Voyages of Samuel de Champlain, 1604-1918*. Novi Eboraci: Scribner, 1907 Textus apud *Internet Archive* Recensio interretialis apud *Project Gutenberg* 
* 1922-1936 : *The Works of Samuel de Champlain*. 6 voll. Toronti: Champlain Society vol. 2 vol. 3 vol. 4 vol. 6 

; De vita
* Bishop, Morris. 1948. *Champlain: The Life of Fortitude.*
* Dix, Edwin Asa. 1903. *Champlain, the Founder of New France*, IndyPublish ISBN 1-4179-2270-2
* Fischer, David Hackett. 2008. *Champlain's Dream*, Simon and Schuster ISBN 978-1-4165-9332-4
* 
* Morison, Samuel Eliot. 1972. *Samuel de Champlain: Father of New France.* Little Brown. ISBN 0-316-58399-5.
* Sherman, Josepha. 2003. *Samuel de Champlain, Explorer of the Great Lakes Region and Founder of Quebec.'' Group's Rosen Central. ISBN 0-8239-3629-5.
* Vaugeois, Denis, et Raymonde Litalien, edd. 2004. *Champlain: The Birth of French America.* Conversus Käthe Roth. McGill-Queen's University Press. ISBN 0-7735-2850-4.

; Aliae encyclopaediae
* 
*  *recensio nova*.

## Nexus externi 
* Biographia, (Museum of Civilization)
* Biographia,
* Champlain, Samuel de, (The Canadian Encyclopedia])
* Champlain in Acadia,
* Descriptio navigationis Champlainianae ad Chatham Capitis Cod annis 1605 et 1606,
* "They Didn't Name That Lake for Nothing," Sunday Book Review, *The New York Times,* 31 Octobris 2008
* "Dead Reckoning: Champlain in America, (documentarium PBS, 2009)
* *Descripsion des costs, pts., rades, illes de la Nouuele France faict selon son vray méridien* vel *Description of the Coasts, Points, Harbours and Islands of New France,* (Library of Congress)
* 
* *Prima navigatio ad Novam Franciam* (1603), (World Digital Library)
* Sepulcrum Champlainianum, (State of the Art Inquiry)

Categoria:Acadia
Categoria:Cartographi
Categoria:Equites
Categoria:Exploratores Francici
Categoria:Exploratores Americae Septentrionalis
Categoria:Exploratores Civitatum Foederatarum
Categoria:Exploratores Floridae
Categoria:Geographi Franciae
Categoria:Historia Novi Eboraci
Categoria:Incolae Novae Franciae
Categoria:Milites Franciae
Categoria:Nova Francia